31991R1605
L 149/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 1605/91 НА СЪВЕТА
от 10 юни 1991 година
за изменение на Регламент (EИО) № 1784/77 относно сертифицирането на хмела
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (EИО) № 1696/71 на Съвета от 26 юли 1971 г. относно общата организация на пазара на хмел (1), последно изменен с Регламент (EИО) № 3577/90 (2), и по-специално член 2, параграф 4 от него,
като взе предвид предложението на Комисията,
като има предвид, че Регламент (EИО) № 1784/77 (3), последно изменен с Регламент (EИО) № 2039/85 (4), предвижда обстоятелствата, при които хмелът може да бъде преработен в хмелови продукти;
като има предвид, че в практиката, благодарение на техническото развитие, за производство на продукти от хмел се използват не само хмеловите шишарки, но също и хмеловите продукти; като има предвид, че за да се отчете техническото развитие и управленската практика, позоваванията, направени към преработване на хмел в Регламент (EИО) № 1784/77, следва да бъдат изменени, така че хмеловите продукти да могат да бъдат използвани за по-нататъшна обработка,
ПРИЕ НАСТОЯЩИЯ РЕГЛАМЕНТ
Член 1
Регламент (EИО) № 1784/77 се изменя, както следва:
1.
В член 7 изразът „хмел, сертифициран в Общността“ се заменя с израза „хмел, сертифициран в Общността, сертифицирани хмелови продукти, приготвени от него“.
2.
Член 8, параграф 3 се заменя със следния текст:
„3. Въпреки това сертифицираният хмел, произхождащ от Общността, и сертифицираните хмелови продукти, приготвени от него, които са от същата реколта, но от различни сортове и различни производствени области, може да бъдат смесени при производството на прах и екстракти, при условие че сертификатът към продукта посочва:
а)
използваните сортове, производствените области и годината на реколтата;
б)
процентния дял на всеки сорт, използван в сместа; ако хмеловите продукти са използвани в комбинация с хмел на шишарки за производството на хмелови продукти или ако са били използвани различни хмелови продукти, процентния дял на всеки сорт, основан на количеството от хмела на шишарки, който е бил използван за приготвяне на входящите продукти;
в)
референтните номера на сертификатите, издадени за хмела и за използваните хмелови продукти.“
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 10 юни 1991 година.